*بلوچی بنرھبند ۔ گال تھر*
#بلوچی
#بلوچی_بنرھبند
#کازی_ریھان
*3۔ کارکن شناس / شناسگال*
ھما گال کہ کارکُن بزاں کارءِ کنوکانی یا گپ ءِ تہ ءَ نامگالانی شُناس ءُ پجار ءَ کن اَنت ۔ چَہ اِیشاں زانگ بیت کہ کارکنوک یا گپ ءِ تہ ءَ نام گیپت کے اِنت ، یک مردمے یا باز اَنت ۔
کارکن شناس ھشت اَنت :آں ۔ئے ۔ اِیں ۔اِت ۔اِیت ۔ اِنت ۔ اَنت ۔
آں گوں من ۔
ئے گوں تو ۔
اِیں گوں ما۔
اِت گوں شما ۔
اِیت گوں آ۔یکی نامگال ۔( باندات ءِ زمانگ )۔
اَت گوں آ۔(گْوست ءِ زمانگ ) ۔
اِنت گوں آ ۔یکی نامگال۔
اَنت گوں آ۔ باز ءُ باز نامگال۔
درور :من روگ ءَ آں ۔ تو روگ ءَ ئے ۔ ما روگ ءَ اِیں ۔ شما روگ ءَ اِت ۔ آ تَچ اِیت ۔ آروگ ءَ اِنت ۔ آروگ ءَ اَنت ۔